《以玉刚卯为向伯共生朝》
宋代·陈与义

仲冬吉日，风穆气休。
我出刚卯，以寿元侯。
祝融之玉，莫此离方。
元侯佩之，如玉之刚。
攘除厉凶，以迪明王。
南门不键，有室则强。
三肃元侯，既赠既祷。
曷以报我，当以刚卯。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。